Πειραματική μελέτη ενίσχυσης δοκιμίων τοιχοποιίας παραδοσιακού τύπου, με ενέματα βασισμένα στην άσβεστο
Creators: name: Καλογήρου, Μαρία Δημητρίου
Publisher: name: Aristotle University of Thessaloniki
Year: 2018
Subjects: Ενέματα βασισμένα στην άσβεστο
Αποκατάσταση
Ιστορικές τοιχοποιίες
Lime-based grouts
Restoration
Historic masonry

description: Αντικείμενο της παρούσας μεταπτυχιακής διπλωματικής εργασίας, αποτέλεσε η διερεύνηση της ενίσχυσης δοκιμίων τοιχοποιίας με τη βοήθεια ενεμάτων βασισμένων στην άσβεστο. Τα δοκίμια κατασκευάστηκαν από παραδοσιακού τύπου συμπαγείς οπτόπλινθους και μεγάλου πάχους αρμούς με κονιάματα που βασίζονταν στην άσβεστο. Η εργασία στοχεύει στην εφαρμογή και αξιολόγηση της αποτελεσματικότητας μεθόδων και υλικών στερέωσης οπτοπλινθοδομών παραδοσιακού τύπου, με ενέματα βασισμένα στην άσβεστο. Πιο συγκεκριμένα στην παρούσα διπλωματική εργασία, πριν από την κατασκευή των δοκιμίων τοιχοποιίας, προηγήθηκε σύνθεση, παρασκευή και έλεγχος των κονιαμάτων που επρόκειτο να χρησιμοποιηθούν, καθώς και έλεγχος των φυσικο-μηχανικών χαρακτηριστικών των οπτοπλίνθων. Στη συνέχεια οικοδομήθηκαν δύο τύποι δοκιμίων τοιχοποιίας για κάθε σύνθεση κονιάματος, ένας μόνο με οριζόντιους αρμούς και ένας με οριζόντιους και διαμήκεις αρμούς. Έπειτα, παρασκευάστηκαν δοκιμαστικές συνθέσεις ενεμάτων, των οποίων ελέγχθηκαν οι ιδιότητες σε ρευστή και σκληρυμένη κατάσταση, με σκοπό την επιλογή της βέλτιστης σύνθεσης. Ακολούθησε η ελεγχόμενη ρηγμάτωση των δοκιμίων τοιχοποιίας μέσω της άσκησης προοδευτικά αυξανόμενου θλιπτικού φορτίου. Η ενίσχυση πραγματοποιήθηκε με δύο τρόπους ενεμάτωσης. Ο πρώτος ήταν με τη διάνοιξη οριζοντίων οπών στους αρμούς, την τοποθέτηση διάφανων σωληνίσκων και την έγχυση του ενέματος με σύριγγες και ο δεύτερος με διάνοιξη κατακόρυφων οπών και την έγχυση ενέματος με τη βοήθεια της βαρύτητας. 28 ημέρες μετά την ενεμάτωση τα δοκίμια τοιχοποιίας υποβλήθηκαν ξανά σε θλίψη ως τη θραύση τους, με σκοπό την εκτίμηση της θλιπτικής αντοχής μετά την ενίσχυση και την εξαγωγή συγκριτικών αποτελεσμάτων. Από τα αποτελέσματα προέκυψε, ότι η θλιπτική αντοχή μετά την ενεμάτωση έφτασε ακόμα και την αρχική θλιπτική αντοχή του στοιχείου πριν από τη ρηγμάτωση του.
description: Τhe objective of the present master thesis was to investigate the strengthening of brick masonries with lime-based grouts. The masonry models consisted of solid bricks and thick, lime based mortars. The thesis aims to contribute to the development of know-how, regarding the restoration and upgrading of existing historic brickwork structures in a compatible and efficient way. Specifically, in this thesis, prior to the construction of the masonry models, the physico-mechanical properties of bricks and mortar compositions to be used, were defined. Two types of masonry models were built for each mortar composition, one with only horizontal joints and one with horizontal and vertical joints. Then, the proposed compositions of lime based grouts were laboratory manufactured and tested in order to define their properties and select the optimum synthesis. Compressive load was gradually applied to the masonry models until the appearance of superficial cracks. Finally, the brickworks were grouted following two methods of application. The first one was by opening horizontal holes in the joints, installing transparent tubes and injecting the grout with manual pressure, with the help of a syringe and the second one by drilling vertical holes and injecting the grout with the help of gravity. One month later, the brick walls were again subjected to compression, in order to estimate the compressive strength after grouting and to obtain comparative results. The results showed that the chosen methodology was very efficient and in many cases the compressive strength of the walls after grouting reached the initial compressive strength of the elements before cracking.